Spider-Man: Homecoming

| Spider-Man: Homecoming |
| --- | --- |

Ohjaaja:  Jon Watts
Käsikirjoittaja:   Jonathan Goldstein  John Francis Daley  Jon Watts  Christopher Ford  Chris McKenna  Erik Sommers 
Tarina:   Jonathan Goldstein  John Francis Daley 
Perustuu:  Stan Leen ja Steve Ditkon sarjakuvahahmoon Hämähäkkimies
Tuottaja:   Kevin Feige  Amy Pascal 
Säveltäjä:  Michael Giacchino
Kuvaaja:  Salvatore Totino
Leikkaaja:   Dan Lebental  Debbie Berman 
Tuotantosuunnittelija:  Oliver Scholl
Pukusuunnittelija:  Louise Frogley
Pääosat:   Tom Holland  Michael Keaton  Jon Favreau  Zendaya  Donald Glover  Tyne Daly  Marisa Tomei  Robert Downey Jr. 
Valmistustiedot
Valmistusmaa:  Yhdysvallat
Tuotantoyhtiö:   Columbia Pictures  Marvel Studios  Pascal Pictures 
Levittäjä:  Sony Pictures Releasing
Ensi-ilta:   2017-6-2828. kesäkuuta 2017 (TLC Chinese Theatre)  2017-7-55. heinäkuuta 2017 (Suomi)  2017-7-77. heinäkuuta 2017 (Yhdysvallat)  
Kesto:  133 minuuttia
Alkuperäiskieli:  englanti
Budjetti:  175 miljoonaa $
Tuotto:  880 miljoonaa $
Seuraaja:  Spider-Man: Far From Home
Aiheesta muualla
Virallinen sivusto
IMDb 
Elonet
AllMovie
 [ Muokkaa Wikidatassa ]   
Infobox OKNimi-testi OK: 
Spider-Man: Homecoming on vuonna 2017 ensi-iltansa saanut supersankarielokuva, joka perustuu Marvel Comicsin suosittuun sarjakuvahahmoon Hämähäkkimies. Se on Hämähäkkimies-elokuvien toinen uudelleenkäynnitys sekä Marvel Cinematic Universen (MCU) kuudestoista elokuva ja kolmannen vaiheen neljäs elokuva. Elokuvan ohjasi Jon Watts ja hän myös käsikirjoitti sen yhdessä John Francis Daleyn, Jonathan Goldsteinin, Christopher Fordin, Chris McKennan ja Erik Sommersin kanssa. Sen pääosissa ovat Tom Holland, Michael Keaton, Jon Favreau, Zendaya, Donald Glover, Tyne Daly, Marisa Tomei ja Robert Downey Jr. Elokuvassa Peter Parker yrittää tasapainoittaa elämänsä high school -opiskelijana samalla kun yrittää Hämähäkkimiehenä taistella Korppikotkaa vastaan.
Helmikuussa 2015 Marvel Studios ja Sony tekivät sopimuksen Hämähäkkimiehen elokuvaoikeuksien jakamisesta, jotta hahmosta voisi tulla osa MCU:ta. Seuraavan kesäkuun aikana Holland valittiin Peter Parkerin / Hämähäkkimiehen näyttelijäksi, ja Watts elokuvan ohjaajaksi. Pian sen jälkeen julkistettiin Daleyn ja Goldsteinin valinta käsikirjoittajiksi. Elokuvan virallinen nimi paljastettiin huhtikuussa 2016 sekä vahvistettiin Downeyn liittyminen elokuvan näyttelijäkaartiin. Kuvaukset alkoivat kesäkuussa 2016 Pinewood Atlanta Studiosilla, Fayetten piirikunnassa, Georgiassa. Seuraavan kuukauden aikana Wattsin, Fordin, McKennan ja Sommersin paljastettiin osallistuneen käsikirjoituksen tekemiseen, ja ilmoitettiin muut elokuvan näyttelijät.
Spider-Man: Homecoming sai maailmanensi-iltansa Hollywoodissa 28. kesäkuuta 2017. Elokuvateattereihin se ilmestyi Suomessa 5. heinäkuuta 2017 ja Yhdysvalloissa 7. heinäkuuta 2017. Elokuva tuotti yli 880 miljoonaa dollaria, tehden siitä siihen aikaan toiseksi eniten koskaan tuottaneen Hämähäkkimies-elokuvan. Se sai pääosin positiivisen vastaanoton, kriitikoiden ylistäessä Hollandin ja muiden näyttelijöiden roolisuoritusta, elokuvan musiikkia, huumoria ja toimintakohtauksia. Elokuvan jatko-osa, Spider-Man: Far From Home, sai ensi-iltansa 2. heinäkuuta 2019. Kolmas elokuva, Spider-Man: No Way Home, sai ensi-iltansa 17. joulukuuta 2021.